**Obnovenie vyučovania na 2. stupni základných škôl od 8.12.2020**

Milí rodičia,

**počas víkendu 5.12.2020 (sobota) a 6.12.2020 (nedeľa) sa uskutoční testovanie** žiakov druhého stupňa a ich rodičov na ochorenie spôsobené koronavírusom SARS-CoV-2 prostredníctvom antigénových testov. Testovanie **je dobrovoľné** a zúčastní sa ho **žiak druhého stupňa a jeden** **zákonný zástupca**. Podmienkou obnovenia vyučovania na 2. stupni základných škôl je otestovať 70% žiakov druhého stupňa, pričom každý z týchto žiakov musí mať otestovaného aj zákonného zástupcu zo spoločnej domácnosti, s negatívnym výsledkom. Od 2.12.2020 môžu žiaci so zákonnými zástupcami získať negatívny výsledok testu (antigénový alebo PCR) aj na iných odberných miestach, ako budú pre školu určené**. Odberné miesta pre školy budú verejnosti predstavené po ich schválení na Ministerstve vnútra** **SR.** Testovania sa nemusí zúčastniť osoba, ktorá prekonala ochorenie COVID-19 a má o jeho prekonaní doklad nie starší ako tri mesiace, osoba s diagnostikovaným stredne tažkým alebo ťažkým mentálnym postihnutím, osoba dispenzarizovaná so závažnou poruchou autistického spektra, osoba dispenzarizovaná pre ťažký, vrodený alebo získaný imunodeficit, onkologický pacient po chemoterapii, alebo transplantácii, ktorý má leukopéniu, alebo osoba s onkologickou liečbou ovplyvňujúcou imunitný systém z dôvodu rizika z omeškania pravidelného podania liečby, rádioterapie, alebo inej plánovanej liečby, osoba, ktorá má v čase od 2.12.2020 do 6.12.2020 nariadenú izoláciu v domácom prostredí Regionálnym úradom verejného zdravotníctva, alebo nariadenú pracovnú neschopnosť z dôvodu karantény svojím všeobecným lekárom pre dospelých, alebo všeobecným lekárom pre deti a dorast, osoba, ktorá má nariadenú karanténu svojím všeobecným lekárom pre dospelých, alebo všeobecným lekárom pre deti a dorast.

V prípade, že škola nebude mať otestovaných 70% a viac zo všetkých žiakov druhého stupňa spolu so zákonnými zástupcami, bude naďalej prebiehať dištančné vzdelávanie.

**Ak škola otestuje 70% a viac zo všetkých žiakov druhého stupňa spolu so zákonnými zástupcami, tak bude spustené prezenčné vyučovanie pre všetkých žiakov druhého stupňa od 8.12.2020. V takom prípade sa neotestovaní žiaci a rodičia budú preukazovať čestným prehlásením o bezinfekčnosti.**

**Vaša odpoveď v dotazníku slúži ako informácia k vytvoreniu potrebných kapacít na mobilných odberových miestach**.

**Zakrúžkujte, prosím:**

1. Otázka: **Ako zákonný zástupca žiaka sa:**

a) zúčastním testovania,

b) nezúčastním testovania pretože som prekonal ochorenie COVID-19 a spĺňam podmienky nepodliehajúce testovaniu,

c) nezúčastním testovania,

1. Otázka: **Moje dieťa/deti, ktoré je/sú žiakom/žiakmi druhého stupňa sa:**

a) zúčastní/zúčastnia testovania,

b) nezúčastní/nezúčastnia testovania pretože prekonal/prekonali ochorenie COVID-19 a spĺňa/spĺňajú podmienky nepodliehajúce testovaniu,

c) nezúčastní/nezúčastnia testovania.

**Meno žiaka:.........................................................., Trieda:..............Podpis ZZ..................................**